Here is a page extracted from Wikipedia that may contain CSS, HTML, and a lot of unformatted text.

Title: Mėgrena
Content: Mėgrena - epėzuodėnės galvuos skausms, līdams īvairiū vėrškėnėma trakta ė autuonuomėnės (vegetacėnės) nervū sėstemas sotrėkėmu.

Pruovuokounontės vēksnē 
Mėgrena sokelontės vēksnē īr menstoacėjės, stresos, mėiga trūkoms, sokos pratėmā, rīškė švėisa, aba stėpros triokšmos, keliuonės. Šmuots jiediu tēppat gal sokeltė mėgrena, pavīzdiou sūris, vīns, kava.

Sėmptuomā 
Jē mėgrenas priepoulis būn so aura, prīš anou gal pasėrėikštė baime švėisā, diemese sotrėkėms, padėdiejės jautroms garsou, rokavėmasė sotrėkėmā, ouslėis jautroma padėdiejėms, žiuovavėms, nuoriejems tam tėkra jiede, šaltē jautėms, apetėta somažiejėms, tėngoms. Pū ton sek aura - ana gal sotrėkt vėiziejėms, kūna vėitū atėtėrpėms, paralīžē. Pū 5-20 mėnutiu ožēn galvuos skaudiejėms, parēnontės i vėsuos galvuos skaudiejėma. So anou gal būt pīkėnėms, vīma, svėisuos ė garsū bbėjuojėms. Galvuos skaudiejėms gal tēstėis nū vėinuos adīnas lėgė 3 paru. Jē skaud ėlgiau, kāp 3 paras, kuonstatounama mėgrenėne būsena. Pū ton svēkta atsėstata.

Gīdīms 
Labā svarbo ėšvengtė pruovuokounontiu vēksniu, laikītėis darba ė puoėlse riežėma, čieso nospiet, ka gal notėkt priepoulis. 

Medėkamentene priepouliū gīdīma čieso vaduovaunamasė ėndėvėdoaliu "kuopietiu" prėncėpo, gīdīma pradedont geramāsēs sausma mažėnontēs vaistās (paracetamuolis 1000 mg aba ėbopruofens 400 mg), pū ton anūs papėldont vėimėma mažėnontēs vaistās (metuokluopramids aba duomperiduons), parēnont pri intravenėniū vaistū, rektalėniū žvakeliu ė ožbėngent triptanās, skalsiū alkaloidās ė vaistū kuombėnacėjuom, jē onkstanis gīdėms bova neefatīvos trės lėikos ėš ėilies. 

Ėndėkacėjės pruopėlaktėnem gīdīmou īr dažnas skausma atakas, katru nabsostabda aktīvos priepouliū gīdīms. Ton paprastā nosprend pats pacients. Efaktīvos pruopėlaktėnės gīdīms torietom būt tēsams 4-6 mienesios.

Nūruodas 
 Namuokams pagelbas tilipuons

Nervu sėstemas lėgas